Diari Oficial de la Generalitat Valenciana


Sumari del DOGV 3029, del 07-07-1997 (1997/8032)

RESOLUCIÓ de 5 de maig de 1997, del director general per al Desenvolupament Sostenible de la Conselleria de Medi Ambient, per la qual s'ordena la publicació de la part dispositiva de diverses declaracions d'impacte ambiental.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3029

Data del DOGV
:   07-07-1997

Secció del DOGV
:   ALTRES ANUNCIS - MEDI AMBIENT

Número del document
:   1997/8032


Data del document
:   05-05-1997

Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 5 de maig de 1997, del director general per al Desenvolupament Sostenible de la Conselleria de Medi Ambient, per la qual s'ordena la publicació de la part dispositiva de diverses declaracions d'impacte ambiental.  
Els articles 4.3 i 22 del Reial Decret Legislatiu 1.302/1986, de 28 de juny, d'Avaluació d'Impacte Ambiental, i el Reial Decret 1.131/1988, de 30 de setembre, pel qual s'aprova el reglament per a l'execució de l'anterior decret, respectivament, estableixen l'obligatorietat de fer publica la declaració d'impacte ambiental.  
Seguint aquesta línia, els articles 5.3 i 28 de la Llei 2/1989, de 3 de març, de la Generalitat Valenciana, d'Impacte Ambiental, i del seu reglament, aprovat pel Decret 162/1990, respectivament, estableixen l'obligatorietat de publicar la declaració d'impacte ambiental i, en particular, de fer pública aquesta declaració al Diari Oficial de la Generalitat Valenciana.  
Per tot això, resolc:  
Article únic  
Publicar al Diari Oficial de la Generalitat Valenciana les declaracions d'impacte ambiental que s'indiquen en l'annex, dictades en els expedients que també s'indiquen.  
València, 5 de maig de 1997.- El director general de Desenvolupament Sostenible: Ricardo Jiménez Peydro.  
ANNEX  
Expedient: 142/96-AIA.  
Promotor: Tejas y Ladrillos del Mediterráneo, SA.  
Projecte: ampliació d'indústria de ceràmica.  
Data: 11 de setembre de 1996.  
Expedient: 246/96-AIA.  
Promotor: Plásticos Energía, SL.  
Projecte: instal·lació de cogeneració.   
Data: 19 de setembre de 1996.  
Expedient: 253/96-AIA.  
Promotor: Cerámicas Hijos de F. Moratal, SA (CEHIMOSA).  
Projecte: planta de cogeneració de gasoil.  
Data: 19 de setembre de 1996.  
Expedient: 023/94-AIA.  
Promotor: Ajuntament de Guardamar del Segura.  
Projecte: Construcció d'una marina a la marge dreta de la nova canalització del riu Segura.  
Data: 24 de setembre de 1996.  
Expedient: 262/96-AIA.  
Promotor: Fundiciones Balaguer, SA.  
Projecte: ampliació i trasllat d'una indústria de fabricació de cilindres de mòlta per fundició i mecanitzat.  
Data: 27 de setembre de 1996.  
Declaració d'impacte ambiental  
Vist l'expedient 142/96-AIA sobre el Projecte d'Ampliació d'una Indústria de Ceràmica, situada a l'altura del quilòmetre 3,2 de la carretera de Llíria-Pedralba, al terme municipal de Llíria (el Camp de Túria), promogut pel senyor Antonio Riera Caballer en representació de l'empresa Tejas y Ladrillos del Mediterráneo, SA.  
Vist que el 6 de maig de 1996 es rep, de la Direcció General d'Urbanisme i Ordenació Territorial de la Conselleria d'Obres Públiques, Urbanisme i Transports, l'estudi d'impacte ambiental de l'ampliació d'una indústria de ceràmica situada a l'altura del quilòmetre 3,2 de la carretera de Llíria-Pedralba, al terme municipal de Llíria (el Camp de Túria), a partir de la sol·licitud de declaració d'interés comunitari i segons estableix l'article 20.2.c i la disposició addicional cinquena de la Llei 4/1992 de la Generalitat Valenciana, de 5 de juny, sobre Sòl No Urbanitzable.  
Vist que l'ampliació de la indústria consisteix en la construcció d'una nova línia de fabricació de teules i rajoles que afectarà 31.533 metres quadrats de sòl no urbanitzable comú, amb la distinció de les següents zones d'acord amb l'ús a què es destina cadascuna:  
L'edificació industrial (12.570 metres quadrats) que constarà de cinc naus: una de les naus (d'uns 79,48 metres quadrats) estarà adossada per la part nord-oest a les naus existents i les altres quatre (resta de superfície per a edificar) estaran adossades entre si i independents de les existents.  
Zona d'emmagatzemament exterior per a productes acabats (14.211 metres quadrats).  
Zona de pàrquing per a camions (1.091 metres quadrats).  
I per a arbrat, tanques i zones verdes (3.661 metres quadrats).  
Vist que, amb data 5 de juny de 1996, se sol·licita al promotor un exemplar del projecte tècnic.  
Vist que, amb data 6 de juny de 1996, es consulta els següents organismes: l'Ajuntament de Llíria, la Direcció General de Patrimoni Artístic de la Conselleria de Cultura, Educació i Ciència, la Direcció General d'Interior de la Conselleria d'Administració Pública, la Subdirecció Territorial de Medi Ambient a València i el Servei de Planificació de Recursos Hidrològics i el Servei de Residus i Contaminació d'aquesta Direcció General.  
Vist que, amb dates 10 i 20 de juny de 1996, el promotor presenta l'estudi d'impacte ambiental i un exemplar del Projecte d'Ampliació de la Indústria de Ceràmica, respectivament. I, el 23 de juliol de 1996, es rep novament del promotor un exemplar del projecte tècnic que està visat pel Col·legi Oficial d'Enginyers Industrials.  
Vist que, el 31 de juliol de 1996, es reben, en resposta a les consultes efectuades, els informes següents:  
Del Servei de Residus i Contaminació, que comunica que «el titular de l'activitat ha de gestionar, d'acord amb la legislació vigent en la matèria, tots els residus generats en el normal desenvolupament de l'activitat a què es fa referència».  
I de la Subdirecció Territorial de Medi Ambient, que fa saber «que no es veu afectada cap via pecuària classificada segons la documentació del projecte».  
Vist que, el 14 d'agost de 1996, la Direcció General d'Urbanisme i Ordenació Territorial remet una diligència sobre la realització de la informació pública de l'estudi d'impacte ambiental inclòs en l'expedient de sol·licitud de declaració d'interés comunitari per a l'ampliació de la indústria de ceràmica, en què fa constar que s'ha publicat mitjançant un anunci en el Diari Oficial de la Generalitat Valenciana, de data 10 de juliol de 1996, i en el diari Las Provincias, de data 3 de juliol de 1996, i que no ha tingut entrada en el Registre Oficial d'aquest Servei Territorial d'Urbanisme cap proposta ni al·legació sobre això.  
Vist que, amb data 5 de setembre de 1996, es rep un informe del Servei de Planificació de Recursos Hidrològics en el qual comunica:   
«Cas que l'aigua per al consum dels empleats de l'empresa procedisca del pou que hi ha a la propietat, i que s'utilitza per al proveïment d'aigua, s'haurà de garantir que les característiques d'aquest s'adapten a allò que s'estableix en el Reial Decret 1.138/1990.  
Les úniques aigües residuals produïdes (que provenen d'oficines, vestidors i lavabos) s'aboquen a fosses sèptiques que es buiden periòdicament amb la utilització d'aigua per al reg. Aquest abocament haurà de disposar de l'autorització corresponent per part de la Confederació Hidrogràfica del Xúquer, en aplicació de la Llei 29/1985, de 2 d'agost, d'Aigües, com també dels reglaments que la desenvolupen.»  
Vist que, amb data 10 de setembre de 1996, es rep un informe de la Direcció General de Patrimoni Artístic en què proposa que «se sol·licite als peticionaris el preceptiu estudi d'impacte sobre el patrimoni arqueològic i que es faça la necessària prospecció arqueològica que haurà de ser autoritzada per aquest Servei de Patrimoni Arqueològic, Etnològic i Històric».  
Vist que, entre les instal·lacions que requereix el procés industrial en el seu desenvolupament, s'esmenta en la documentació presentada la instal·lació d'una cogeneració de gas natural.  
Atés que els residus generats en el procés de fabricació de les peces ceràmiques (peces trencades i defectuoses sense esmaltar i esmaltades, llots) són reciclats en el procés industrial.  
Atés que l'empresa compleix la normativa pel que fa a la producció dels residus tòxics i perillosos que genera la indústria. Aquesta està inscrita en el Registre de Xicotets Productors de Residus Tòxics i Perillosos de la Comunitat Valenciana a causa de la producció d'oli usat i ha sol·licitat l'autorització per a l'emmagatzemament d'altres residus tòxics i perillosos per un període superior a sis mesos.  
Atés que en l'estudi d'impacte ambiental no es considera la possible incidència negativa que, amb l'execució del projecte, es produïsca en els béns que constitueixen el patrimoni històric (històric, artístic i arqueològic).  
Atés que la ubicació del projecte es troba en una zona on hi ha abundància de jaciments arqueològics, com així té constància aquesta Direcció General de tots els expedients tramitats al terme municipal de Llíria.  
Atés que, com que els projectes de cogeneració estan subjectes per la Llei 2/1989, d'Impacte Ambiental de la Generalitat Valenciana, i el reglament que la desenvolupa, Decret 162/1990, a declaració d'impacte ambiental, la instal·lació auxiliar de cogeneració de gas natural prevista serà posteriorment sotmesa a avaluació d'impacte ambiental.  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva de l'esmentat projecte, segons es desprén de l'article 5 de la Llei d'Impacte Ambiental i els concordants del seu reglament.  
Atés que en l'expedient s'han observat els tràmits establits en el Decret 162/1990, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.  
Atés que l'article 5 del Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental per a l'execució de la Llei 2/1989, d'Impacte Ambiental, atribueix la competència a l'òrgan ambiental per a la declaració d'impacte ambiental dels projectes als qual s'aplique aquesta llei.  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable, a l'únic efecte ambiental, el Projecte d'Ampliació d'una Indústria de Ceràmica, situada a l'altura del quilòmetre 3,2 de la carretera de Llíria-Pedralba, al terme municipal de Llíria (el Camp de Túria), promogut pel senyor Antonio Riera Caballer en representació de l'empresa Tejas y Ladrillos del Mediterráneo, SA, en els termes que estableix l'estudi d'impacte ambiental i sempre que es complisquen les següents condicions:  
1. Es constatarà la no afecció a cap bé o element que constitueix el patrimoni arqueològic mitjançant la realització, prèvia a l'execució de les obres, d'una prospecció arqueològica per a la qual s'ha de comptar amb la deguda autorització de la Direcció General de Patrimoni Artístic de la Conselleria de Cultura, Educació i Ciència, segons estableix el títol V de la Llei de Patrimoni Històric Espanyol de 16/1985.  
2. L'oli dels sistemes de lubricació, possibles vessaments, bateries, filtres procedents dels circuits de trasbals de l'oli i, en general, qualsevol altra substància que puga ser catalogada com a residu tòxic i perillós, serà adequadament emmagatzemada i etiquetada, i entregada a un gestor autoritzat, segons el que es disposa en el Reial Decret 833/1988, de 20 de juliol, de Residus Tòxics i Perillosos.  
3. Com a activitat potencialment contaminant de l'atmosfera, s'atendrà a allò que es disposa en el títol VI (règim especial d'activitats potencialment contaminants de l'atmosfera) del Decret 833/1975 i en l'Ordre de 18 d'octubre de 1976, sobre prevenció i correcció de la contaminació industrial de l'atmosfera.  
4. Es garantirà que les característiques de l'aigua de consum per a les persones de l'empresa s'adapten a allò que s'estableix en el Reial Decret 1.138/1990, Reglament Tècnic Sanitari per al Proveïment i Control de Qualitat d'Aigües Potables de Consum Públic.  
5. La utilització de les aigües residuals procedents de les fosses sèptiques per al reg de les zones verdes haurà de disposar de l'autorització corresponent per part de la Confederació Hidrogràfica del Xúquer, en aplicació de la Llei 29/1985, de 2 d'agost, d'Aigües, com també dels reglaments que la desenvolupen.  
6. Es farà un Programa de Vigilància Ambiental en el qual es determinaran els controls (mostreig i anàlisi) dels diferents contaminants emesos a l'atmosfera, a fi de no sobrepassar els nivells límits permesos que estableix la legislació existent sobre la protecció del medi atmosfèric i es remetrà un informe semestral amb els resultats obtinguts a aquesta Direcció General. També inclourà aquest programa un control periòdic, segons els resultats, de l'aigua de consum humà utilitzada.  
Segon  
Notificar a les persones interessades que contra aquesta resolució, pel fet de ser un acte de tràmit que no posa fi al procediment ni produeix indefensió, no s'hi pot interposar cap recurs, sense perjudici d'utilitzar els mitjans que en defensa del seu dret estimen pertinents.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 11 de setembre de 1996.- La directora general de Qualitat Ambiental: Gloria Arnandis Boix.  
Declaració d'impacte ambiental  
Vist l'expedient 246/96-AIA sobre el Projecte d'Instal·lació de Cogeneració amb Tres Grups Electrògens de Gasoil (de 1.110 kW de potència cadascun) per a la fabricació de plàstics de l'empresa Plásticos Energía, SL, representada pel senyor Fabián Granell Félix, que està situada al quilòmetre 1 de la carretera de Benetússer-Paiporta, al terme municipal de Paiporta (l'Horta).  
Vist que, el 25 de juliol de 1996, es reben del promotor l'estudi d'impacte ambiental i el Projecte d'una Planta de Cogeneració per a Indústria de Plàstics.  
Vist que la instal·lació d'una planta de cogeneració té com a finalitat, a més de la generació d'energia elèctrica, atendre la demanda tèrmica de la indústria de plàstics per a obtenir oli tèrmic i aigua freda procedent dels gasos d'escapament i de la refrigeració dels motors, i substituir el consum de fueloil utilitzat actualment en la producció de l'oli tèrmic pel de gasoil.  
Vist que, amb data 7 d'agost de 1996, es reben del Servei Territorial d'Indústria i Energia a València el projecte tècnic, l'estudi d'impacte ambiental i els resultats de la informació pública.  
Vist que han sigut exposats al públic la sol·licitud d'autorització administrativa i l'estudi d'impacte ambiental, durant el termini de 30 dies, mitjançant un anunci en el Butlletí Oficial de la Província número 127, de data 29 de maig de 1996, sense que s'hi hagen presentat al·legacions, segons consta en l'ofici firmat pel director territorial del Servei Territorial d'Indústria i Energia de València.  
Vist que, el 9 d'agost de 1996, es consulta el Servei de Residus i Contaminació d'aquesta Conselleria.  
Vist que, amb data 12 de setembre de 1996, es rep de l'empresa redactora un plànol de conductes gasos d'escapament, que mostra en planta i alçat la situació dels fumerals: tres fumerals, un per motor i amb vàlvula de by-pass, i un fumeral per als gasos després del seu pas per la caldera de recuperació de calor.  
Vist que, segons l'estudi d'impacte ambiental, els nivells d'emissió previstos per als contaminants dels gasos d'escapament són:  
- Opacitat: 0,65 (Ringelman).  
- CO: 735 ppm.  
- SOý: 208 mg/Nmü.  
- NOx: 1.400 ppm.  
Atés que és elevat el nivell d'emissions d'òxids de nitrogen (NOx) que s'emeten a l'atmosfera, calculats per als autogeneradors que s'han d'instal·lar de gasoil.  
Atés que els límits d'emissió que s'han de prendre en compte de no sobrepassar, en els gasos emesos pels fumerals procedents de la combustió del gasoil, i d'acord amb allò indicat en el Decret 833/1975, són:  
- Opacitat: 2 en l'escala Bacharach i 1 en la de Ringlemann.  
- SOý, des de l'any 1980 el límit és de 850 mg/Nmü.  
- CO, el seu límit és 1.455 ppm.  
- Per a les partícules en suspensió es considera adequat un límit de 150 mg/mü.  
- I, per als òxids de nitrogen, es considera adequat un límit de 300 ppm només per al NOý.  
Els valors límit dels dos últims paràmetres (partícules en suspensió i òxids de nitrogen) són els indicats en el Decret 833/1975 per a activitats diverses.  
Atés que en l'estudi d'impacte ambiental es calcula que del soroll produït pels motors i els gasos d'escapament -i una vegada instal·lats els silenciadors i tancaments acústics- s'emetrà un nivell sonor total en el límit de la parcel·la d'uns 20 dB(A).  
Atés que els residus generats del combustible en les operacions de trasllat i emmagatzemament són residus tòxics i perillosos, com també els envasos buits que hagueren contingut substàncies tòxiques i perilloses.  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva de l'esmentat projecte, segons es desprén de l'article 5 de la Llei d'Impacte Ambiental i els concordants del seu reglament.  
Atés que en l'expedient s'han observat els tràmits establits en el Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.  
Atés que l'article 5 del Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental per a l'execució de la Llei 2/1989, d'Impacte Ambiental, atribueix la competència a l'òrgan ambiental per a la declaració d'impacte ambiental dels projectes als qual s'aplique aquesta llei.  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable, a l'únic efecte ambiental, el Projecte d'Instal·lació de Cogeneració amb Tres Grups Electrògens de Gasoil (de 1.110 kW de potència cadascun) per a la fabricació de plàstics de l'empresa Plàsticos Energía, SL, situada en el quilòmetre 1 de la carretera de Benetússer-Paiporta, al terme municipal de Paiporta (l'Horta), en els termes que estableix l'estudi d'impacte ambiental i sempre que es complisquen les següents condicions:  
1. L'oli dels sistemes de lubricació, possibles vessaments, bateries, filtres procedents dels circuits de trasbals de l'oli i, en general, qualsevol altra substància que puga ser catalogada com a residu tòxic i perillós, serà adequadament emmagatzemada i etiquetada, i entregada a un gestor autoritzat, segons allò que es disposa en el Reial Decret 833/1988, de 20 de juliol, de residus tòxics i perillosos.  
2. Pel fet de ser productor de residus tòxics i perillosos, l'empresa estarà subjecta a tot allò disposat en l'anterior reial decret, i també en la Llei 20/1986, de 14 de maig. És a dir, s'haurà d'inscriure en el Registre de Xicotets Productors de Residus Tòxics i Perillosos o, si s'escau, sol·licitar l'autorització com a gran productor, amb la presentació de la preceptiva declaració anual.  
3. Els nivells límit d'emissió de contaminants a l'atmosfera que s'haurà de tenir en compte de no sobrepassar seran:  
- Opacitat:: 2 (Bacharach) i 1 (Ringlemann).  
- SOý: 850 mg/Nmü.  
CO: 1.455 ppm.  
Partícules en suspensió: 150 mg/mü.  
NOý: 300 ppm.  
4. Es realitzarà un control semestral dels nivells i la composició dels gasos emesos a l'atmosfera per una entitat col·laboradora de l'administració, d'acord amb allò establit en el Decret 833/1975, i es remetran els resultats obtinguts a la Direcció General de Qualitat Ambiental.  
5. Els fumerals d'evacuació de gasos hauran de disposar de l'adequat orifici per a la realització de les preses de mostres, a fi d'efectuar els mesuraments de control de les emissions exigides en la normativa, i hauran de disposar d'una infraestructura fixa i segura que permeta l'accés als orificis com també qualsevol altra prescripció continguda en l'Ordre de 18 d'octubre de 1976, sobre prevenció i correcció de la contaminació industrial.  
6. L'activitat haurà de disposar d'un llibre de registre per cada focus emissor de contaminants, segons el model que apareix en l'annex IV de l'Ordre de 18 d'octubre de 1976, sobre prevenció i correcció de la contaminació industrial, en què s'anotaran tots els mesuraments periòdics d'autocontrol de les emissions a l'atmosfera.  
Segon  
Notificar a les persones interessades que contra aquesta resolució, pel fet de ser un acte de tràmit que no posa fi al procediment ni produeix indefensió, no s'hi pot interposar cap recurs, sense perjudici d'utilitzar els mitjans que en defensa del seu dret estimen pertinents.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 19 de setembre de 1996.- La directora general de Qualitat Ambiental: Gloria Arnandis Boix.  
Declaració d'impacte ambiental  
Vist l'expedient 253/96-AIA sobre el Projecte d'Instal·lació d'una Planta de Cogeneració de Gasoil (de 965 kWe de potència) per a la indústria de ceràmica de la construcció de l'empresa Cerámicas Hijos de F. Moratal, SA (CEHIMOSA), situada a la partida de les Tancades, s/n, al municipi de Villalonga (la Safor).  
Vist que, el 30 de juliol de 1996, es rep del promotor l'estudi d'impacte ambiental i el projecte d'una planta de cogeneració de gasoil per a indústria de ceràmica de la construcció.  
Vist que la instal·lació de la planta de cogeneració té com a finalitat, a més de la generació d'energia elèctrica, atendre la demanda tèrmica de la indústria de ceràmica obtenint aire calent per a alimentar l'assecador i preassecador en el procés industrial.  
Vist que, el 8 d'agost de 1996, es consulta el Servei de Residus i Contaminació d'aquesta Conselleria.  
Vist que, amb data 7 d'agost de 1996, es rep del Servei Territorial d'Indústria i Energia a València el projecte tècnic, l'estudi d'impacte ambiental i els resultats de la informació pública.  
Vist que han sigut exposats al públic la sol·licitud d'autorització administrativa i l'estudi d'impacte ambiental, durant el termini de 30 dies, mitjançant un anunci en el Butlletí Oficial de la Província, número 122, de data 23 de maig de 1996, sense que s'hi hagen presentat al·legacions, segons consta en l'ofici firmat pel director territorial del Servei Territorial d'Indústria i Energia de València.  
Vist que, en data 19 d'agost de 1996, el senyor Diego Llorens Rodríguez, en representació de l'empresa CEHIMOSA ,presenta documentació sobre la llicència municipal de l'activitat industrial de data 15 de maig de 1994.  
Vist que, segons l'estudi d'impacte ambiental, els nivells d'emissió previstos per als contaminants dels gasos d'escapament són:  
- CO: : quasi absent.  
- SOý: 124 mg/Nmü.  
- Nox: < 300 ppm.  
Atés que els límits d'emissió que s'han de tenir en compte de no sobrepassar, en els gasos emesos pels fumerals procedents de la combustió del gasoil, i d'acord amb allò indicat en el Decret 833/1975, són:  
- Opacitat: 2 en l'escala Bacharach i 1 en la de Ringlemann.  
- SOý, des de l'any 1980 el límit és de 850 mg/Nmü.  
- CO, el seu límit és 1.455 ppm.  
- Per a les partícules en suspensió es considera adequat un límit de 150 mg/mü.  
- I, per als òxids de nitrogen, es considera adequat un límit de 300 ppm només per al NOý.  
Els valors límit dels dos últims paràmetres (partícules en suspensió i òxids de nitrogen) són els indicats en el Decret 833/1975 per a activitats diverses.  
Atés que els residus generats del combustible en les operacions de trasllat i emmagatzemament són residus tòxics i perillosos, com també els envasos buits que hagueren contingut substàncies tòxiques i perilloses.  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva de l'esmentat projecte, segons es desprén de l'article 5 de la Llei d'Impacte Ambiental i els concordants del seu reglament.  
Atés que en l'expedient s'han observat els tràmits establits en el Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.  
Atés que l'article 5 del Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental per a l'execució de la Llei 2/1989, d'Impacte Ambiental, atribueix la competència a l'òrgan ambiental per a la declaració d'impacte ambiental dels projectes als qual s'aplique aquesta llei.  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable, a l'únic efecte ambiental, el Projecte d'Instal·lació de Planta de Cogeneració de Gasoil (de 965 kWe de potència) per a la indústria de ceràmica de la construcció de l'empresa Cerámicas Hijos de F. Moratal, SA (CEHIMOSA), situada a la partida de les Tancades, s/n, al municipi de Villalonga (la Safor), en els termes que estableix l'estudi d'impacte ambiental i sempre que es complisquen les següents condicions:  
1. L'oli dels sistemes de lubricació, possibles vessaments, bateries, filtres procedents dels circuits de trasbals de l'oli i, en general, qualsevol altra substància que puga ser catalogada com a residu tòxic i perillós, serà adequadament emmagatzemada i etiquetada, i entregada a un gestor autoritzat, segons allò que es disposa en el Reial Decret 833/1988, de 20 de juliol, de residus tòxics i perillosos.  
2. Pel fet de ser productor de residus tòxics i perillosos, l'empresa estarà subjecta a tot allò que es disposa en l'anterior reial decret, com també en la Llei 20/1986, de 14 de maig. És a dir, s'haurà d'inscriure en el Registre de Xicotets Productors de Residus Tòxics i Perillosos o, si s'escau, sol·licitar l'autorització com a gran productor, amb la presentació de la preceptiva declaració anual.  
3) Els nivells límit d'emissió de contaminants a l'atmosfera que s'haurà de tenir en compte de no sobrepassar seran:  
- Opacitat:: 2 (Bacharach) i 1 (Ringlemann).  
- SOý: 850 mg/Nmü.  
- CO: 1.455 ppm.  
- Partícules en suspensió: 150 mg/mü.  
- NOý: 300 ppm.  
4. Es realitzarà un control semestral dels nivells i la composició dels gasos emesos a l'atmosfera per una entitat col·laboradora de l'administració, d'acord amb allò establit en el Decret 833/1975, i es remetran els resultats obtinguts a la Direcció General de Qualitat Ambiental.  
5. Els fumerals d'evacuació de gasos hauran de disposar de l'adequat orifici per a la realització de les preses de mostres, a fi d'efectuar els mesuraments de control de les emissions exigides en la normativa, i hauran de disposar d'una infraestructura fixa i segura que permeta l'accés als orificis com també qualsevol altra prescripció continguda en l'Ordre de 18 d'octubre de 1976, sobre prevenció i correcció de la contaminació industrial.  
6. L'activitat haurà de disposar d'un llibre de registre per cada focus emissor de contaminants, segons el model que apareix en l'annex IV de l'Ordre de 18 d'octubre de 1976, sobre prevenció i correcció de la contaminació industrial, en què s'anotaran tots els mesuraments periòdics d'autocontrol de les emissions a l'atmosfera.  
Segon  
Notificar a les persones interessades que contra aquesta resolució, pel fet de ser un acte de tràmit que no posa fi al procediment ni produeix indefensió, no s'hi pot interposar cap recurs, sense perjudici d'utilitzar els mitjans que en defensa del seu dret estimen pertinents.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 19 de setembre de 1996.- La directora general de Qualitat Ambiental: Gloria Arnandis Boix.  
Declaració d'impacte ambiental  
Vist l'expedient 262/96-AIA sobre el Projecte d'Ampliació i Trasllat d'una Indústria de Fabricació de Cilindres de Mòlta per Fosa i Mecanitzat, situada al polígon industrial Los Vasalos, al terme municipal d'Onil (Alacant), promogut per Fundiciones Balaguer, SA.  
Vist que, en data 31 de juliol de 1996, l'Ajuntament d'Onil remet el Projecte d'Ampliació i Trasllat de la Indústria de Fabricació de Cilindres de Mòlta per Fosa i Mecanitzat, com també l'estudi d'impacte ambiental corresponent.  
Vist que l'estudi d'impacte ambiental de la instal·lació esmentada ha sigut sotmés al tràmit d'informació pública mitjançant la publicació en el Butlletí Oficial de la Província d'Alacant número 185, de data 9 d'agost de 1996, i no s'hi ha presentat cap al·legació, segons consta en el certificat remés el 24 de setembre de 1996 per l'Ajuntament d'Onil.  
Vist que, en data 12 d'agost de 1996, es consulta el Servei de Planificació de Recursos Hidrològics i el Servei de Residus i Contaminació d'aquesta Direcció General.  
Vist que, en data 24 de setembre, es rep l'informe emés per la Comissió de Govern de l'Ajuntament d'Onil, en el qual s'indica que l'emplaçament de l'activitat (parcel·les 104, 105 i 106 del polígon industrial Vasalos) i les circumstàncies de tot tipus que la caracteritzen estan d'acord amb les ordenances municipals i no s'hi produeixen efectes additius.  
Vist que, en data 26 de setembre de 1996, es reben els informes emesos pels tècnics del Servei de Residus i Contaminació, en els quals s'efectuen les següents observacions:  
- En relació amb la contaminació atmosfèrica:  
\* En l'estudi d'impacte ambiental s'hauria d'indicar on s'enquadra l'activitat objecte de l'estudi en el grup del catàleg d'activitats potencialment contaminants de l'atmosfera, que apareix com a annex II del Decret 833/1975, i s'haurà de garantir que s'atendrà a allò que es disposa per a aquestes activitats en el títol VI de l'esmentat decret (règim especial d'activitats potencialment contaminants de l'atmosfera) i en l'Ordre de 18 d'octubre de 1976, sobre prevenció i correcció de la contaminació industrial de l'atmosfera.  
\* S'haurà de justificar el dimensionat del fumeral d'evacuació de gasos i disposarà a més de l'adequat orifici, amb la justificació de l'emplaçament d'aquest, per a la realització de la presa de mostres, a fi d'efectuar mesuraments de les emissions de control i autocontrol indicades en les normes anteriorment esmentades, i finalment haurà de disposar d'una estructura fixa i segura que permeta l'accés als orificis de presa de mostra sense cap altre preparatiu addicional.  
\* L'activitat sotmesa a estudi haurà de disposar d'un llibre de registre per cada focus emissor de contaminants segons el model que apareix en l'annex IV de l'Ordre de 18 d'octubre de 1976, sobre prevenció i correcció de la contaminació industrial de l'atmosfera, en què s'han d'anotar tots els mesuraments periòdics d'autocontrol de les emissions a l'atmosfera. Així mateix, s'haurà de presentar correctament emplenada l'enquesta que apareix en l'Annex V de la mencionada ordre.  
\* En l'estudi d'impacte ambiental s'haurien d'haver documentat els balanços estequiomètrics que han possibilitat l'estimació de les emissions de cadascun dels contaminants. Així mateix, s'haurien d'estimar les emissions de les instal·lacions que utilitzen gas o gasoil i únicament es rebutjaran posteriorment si escaiguera.  
\* Caldria que s'hi acompanyara un dictamen d'una ECA (empresa col·laboradora de l'administració) pel que fa a la suficiència de les mesures correctores de la contaminació atmosfèrica projectades.  
- Pel que fa a la generació de residus, s'assenyala el següent:  
\* Existeix la possibilitat que el terreny on se situa l'actual instal·lació que s'abandona estiga afectat per algun tipus de contaminació.  
\* El Reial Decret 833/1988, que desenvolupa la Llei 20/1986, Bàsica de Residus Tòxics i Perillosos, considera la metal·lúrgia com a activitat que pot generar residus tòxics i perillosos entre els quals es podrien trobar com a tipus genèrics les escòries o cendres i les arenes de fosa, per la qual cosa en cas de confirmar-se aquests supòsits, l'empresa hauria de sol·licitar l'autorització administrativa corresponent a activitats productores de residus tòxics i perillosos, la qual cosa també afectaria els llots que s'hi generen, com també als possibles residus generats en el taller de mecanitzat, per exemple taladrines i olis usats, etc.  
\* Convindria tenir en compte que actualment existeix una política de sòls contaminats, en els principis de la qual es troba el de prevenció per a evitar que es contaminen.  
Vist que, en data 26 de setembre de 1996, el Servei de Planificació de Recursos Hidrològics d'aquesta Direcció General remet l'informe corresponent a la consulta efectuada en el qual s'indica que s'haurà de garantir que les úniques aigües abocades a la xarxa de clavegueram seran les procedents dels serveis i de forma puntual les aigües de refrigeració (reutilitzades en circuit tancat) i que hauran de ser analitzades abans del seu abocament. Així mateix, s'haurà de garantir que tant la xarxa de clavegueram com l'estació depuradora poden absorbir aquests cabals punta.  
Atés que les aigües residuals procedents del polígon industrial Los Vasalos són conduïdes a la depuradora mancomunada d'Onil i Castalla, s'haurà de garantir que els abocaments d'aquesta indústria no superen les concentracions màximes establides en el model d'ordenança d'abocaments a la xarxa de clavegueram i, en cas contrari, s'haurà de sotmetre a un tractament previ al seu abocament, a fi de garantir el correcte funcionament del sistema de col·lectors i instal·lacions de tractament, tal com estableix el Reial Decret 509/1996.  
Atés que actualment les instal·lacions que es projecten traslladar i ampliar estan situades al nucli urbà de la població d'Onil i que la nova ubicació es planteja en el polígon industrial Los Vasalos (el Pla Parcial d'Ordenació de la qual va ser aprovat per la Comissió Territorial d'Urbanisme el 29 de juliol de 1987) i constitueix una millora substancial en relació amb la situació anterior i una disminució de les afeccions a la població.  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva de l'esmentat projecte, segons es desprén de l'article 5 de la Llei d'Impacte Ambiental i els concordants del seu reglament.  
Atés que en l'expedient s'han observat els tràmits establits en el Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.  
Atés que l'article 5 del Decret 162/1990, del 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental per a la declaració d'impacte ambiental dels projectes als qual s'aplique aquesta llei.  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable, a l'únic efecte ambiental, el Projecte d'Ampliació i Trasllat d'Indústria de Fabricació de Cilindres de Mòlta per Fosa i Mecanitzat, situada al polígon industrial Los Vasalos, al terme municipal d'Onil (Alacant), promogut per Fundiciones Balaguer, SA, sempre que es complisquen les següents condicions, a més de les mesures correctores i de vigilància ambiental de l'estudi d'impacte que no entren en contradicció amb aquestes:  
1. En el projecte de construcció es consideraran les partides pressupostàries necessàries per a recollir les mesures correctores d'impacte ambiental previstes en el projecte i en l'estudi d'impacte ambiental com també les que es deriven del compliment de les condicions que a continuació s'estableixen.  
2. L'efluent que s'aboque complirà les característiques que s'exigeixen en el model d'ordenança d'abocaments a la xarxa municipal de clavegueram i es disposarà d'una arqueta per a possibilitar la presa de mostres de l'aigua abans del seu abocament a aquell (segons figura en l'esmentat model d'ordenança) i es farà una anàlisi de l'efluent prèvia a l'abocament, cada vegada que s'efectue el buidatge del depòsit de l'aigua de refrigeració, i es tindrà previst un tractament corrector de les característiques de l'abocament en el cas que se superen els límits establits. Així mateix, s'haurà de complir allò especificat en l'article 8 del Reial Decret 509/1996, relatiu al tractament previ de l'abocament de les aigües residuals industrials.  
Es tindrà en compte, quan s'efectue l'abocament del depòsit a la xarxa de clavegueram, la capacitat d'admissió dels cabals tant en la xarxa de col·lectors com en l'estació depuradora d'aigües residuals.  
3. Les emissions i immissions dels gasos generats en l'activitat compliran el Decret 833/ 1975, de 6 de febrer, pel qual es desenvolupa la Llei 38/1972, de 22 de desembre, de Protecció de l'Ambient Atmosfèric, com també les modificacions posteriors d'aquesta.   
Els focus emissors de contaminants eixiran a l'exterior a través de fumerals, que compliran allò que estableix l'Ordre de 18 d'octubre de 1976, sobre prevenció i correcció de la contaminació industrial de l'atmosfera. La instal·lació es dotarà de la infraestructura permanent, adaptada a les prescripcions de la normativa vigent, que permeta la presa de mostres per al control, inspecció i vigilància del nivell d'emissions.  
4. En el Programa de Vigilància Ambiental s'inclourà un control semestral dels nivells i de la composició dels gasos emesos a l'atmosfera, realitzat per una empresa col·laboradora de l'administració (ECA). Aquest control complirà els requisits exigits en el Decret 833/1975, de 6 de febrer, i els resultats seran remesos a aquesta Direcció General i s'indicarà el dictamen de l'ECA relatiu a la suficiència de les mesures correctores de la contaminació atmosfèrica projectades.  
Així mateix, es remetran informes periòdics de les anàlisis efectuades a l'aigua residual prèvia al seu abocament al clavegueram. En aquest informe s'inclourà la informació relativa als residus generats en l'activitat i la justificació de la seua destinació, d'acord amb les característiques i, així mateix, es reflectirà el seguiment de les mesures protectores i correctores establides.  
D'acord amb els resultats obtinguts, s'adoptaran, durant el primer any de funcionament de les instal·lacions, les mesures correctores que calgueren.  
5. Durant l'explotació, es garantirà l'adequat abocament o utilització dels fangs i la resta de residus sòlids i pastosos generats a les instal·lacions, i es registraran en la planta les quantitats eliminades i la seua destinació, segons les seues característiques, i es gestionarà d'acord amb allò que s'estableix en la Llei 20/1986, de Residus Tòxics i Perillosos, si s'escau.  
6. En el desmantellament de les instal·lacions que s'abandonen, s'haurà de garantir l'adequada destinació dels residus i restes de productes i materials existents, segons les seues característiques, i s'haurà de comprovar, així mateix, que els sòls sobre els quals s'assenta la instal·lació que s'abandona no han sigut contaminats. En cas contrari, se n'efectuarà la descontaminació en la forma que escaiga.  
7. L'oli dels sistemes de lubricació, possibles vessaments dels motors, bateries, filtres procedents dels circuits de trasbals de l'oli i, en general, qualsevol altra substància que puga ser catalogada com a residu tòxic i perillós, serà adequadament emmagatzemada i etiquetada, i entregada a un gestor autoritzat, segons allò que es disposa en el Reial Decret 833/1988, de 20 de juliol, de residus tòxics i perillosos. Pel fet de ser productor de residus tòxics i perillosos, l'empresa estarà subjecta a tot allò que es disposa en el reial decret esmentat, com també en la Llei 20/1986, de 14 de maig.  
Segon  
Notificar a les persones interessades que contra aquesta resolució, pel fet de no ser un acte definitiu en via administrativa, no s'hi pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret estimen pertinents.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 27 de setembre de 1996.- La directora general de Qualitat Ambiental: Gloria Arnandis Boix.  
Resolució  
Vist l'expedient 023/94-AIA sobre el Projecte de Construcció d'una Marina al Marge Dret de la Nova Canalització del Riu Segura, promogut per l'Ajuntament de Guardamar del Segura, i que es va formular la declaració d'impacte ambiental preceptiva amb data 13 de març de 1995, tal com consta en el Diari Oficial de la Generalitat Valenciana número 2.596, de 29 de setembre de 1995.  
Vist que la Direcció General d'Obres Públiques de la Conselleria d'Obres Públiques, Urbanisme i Transports remet documentació en què dóna a conéixer la reforma del Projecte de la Marina, sol·licitada per l'Ajuntament de Guardamar del Segura.  
Vist que la reforma del projecte consisteix a reduir la grandària de la marina a uns 92.342 metres quadrats (abans 123.577 metres quadrats), i mantenir el mateix lloc d'ubicació, i la variació més significativa de la qual respecte al projecte original és la disminució de l'espill d'aigua de la dàrsena i de la superfície total de la zona portuària.  
Atés que, al reduir-se la superfície que ha d'ocupar la marina reformada, quedaran lliures de l'actuació uns 31.132 metres quadrats situats a l'oest del projecte original i confrontants amb el marge dret del llit del riu.  
Atés que les característiques dels terrenys que no seran afectats corresponen als del saladar, molt degradat pels abocaments d'enderrocs i altres residus inerts que s'hi han dipositat.  
Atés que la menor superfície disponible per a l'espill d'aigua de la dàrsena i la zona portuària dedicada a planta d'edificis i vials, aparcaments... comportarà, per tant, una reducció dels efectes negatius que es deriven de les activitats en aquestes zones desenvolupades.  
Atés que l'execució del Projecte de Marina reformat manté les diverses accions amb incidència negativa que van ser considerades en l'avaluació realitzada per al projecte original.  
Atés que la reforma de la marina, per tant, no suposa modificacions substancials que invaliden l'avaluació d'impacte ambiental realitzada en el curs de la tramitació de l'expedient 023/94-AIA.  
Per tot això, fent ús de les facultats que tinc legalment atribuïdes, formule la següent resolució:  
Primer  
Considerar vàlida per al Projecte de Reforma de la Marina, que manté el lloc d'ubicació al marge dret del nou llit del riu Segura, l'avaluació d'impacte ambiental realitzada en tramitació de l'expedient 023/94-AIA i, per tant, aplicar-li les determinacions de la declaració d'impacte ambiental formulada en el seu moment.  
Segon  
Notificar a les persones interessades que contra aquesta resolució, pel fet de no ser un acte definitiu en via administrativa, no s'hi pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret estimen pertinents.  
Tercer  
Publicar en el Diari Oficial de la Generalitat Valenciana aquesta resolució.  
València, 24 de setembre de 1996.- La directora general de Qualitat Ambiental: Gloria Arnandis Boix.